মুহাম্মদ বাখিত আল-মুতাঈ (১৮৫৪ অথবা ১৮৫৬ - ১৯৩৫) ছিলেন মিশরের প্রধান মুফতি, শরিয়া আদালতের বিচারক, আল-আজহার বিশ্ববিদ্যালয় এর রেক্টর (উপাচার্য এর সমতুল্য) এবং তার সময়কার অন্যতম প্রধান হানাফী - মাতুরিদি পণ্ডিত। তিনি আল-আজহারে বিশ্ববিদ্যালয় থেকে শিক্ষা লাভ করেন এবং কয়েক বছর ধরে এই বিশ্ববিদ্যালয়ে শিক্ষকতা করেছিলেন। ১৯১৪ সালে তিনি প্রধান মুফতি হিসেবে নিযুক্ত হন, । তিনি জামাল আল-দীন আল-আফগানি এবং মুহাম্মদ আবদুহের নেতৃত্বে ইসলামী সংস্কার আন্দোলনের চরম শত্রু হিসেবে পরিচিত ছিলেন। তিনি একজন ধর্মপ্রাণ আলেম হিসাবেও পরিচিত ছিলেন যিনি একটি নির্দিষ্ট ফতোয়া জারি করার জন্য সরকারী চাপের কাছে মাথা নত করার পরিবর্তে মুফতি পদ থেকে সরে আসার সিদ্ধান্ত নেন।   বাখিত আল-আজহারে অধ্যয়ন করেন এবং ১৮৭৫ থেকে ১৮৮০ সাল পর্যন্ত সেখানে শিক্ষকতা চালিয়ে যান। পরবর্তীতে তিনি কালিউবিয়ার কাজী হিসেবে নিযুক্ত হন এবং এরপর বিভিন্ন প্রাদেশিক কেন্দ্র, আলেকজান্দ্রিয়া এবং কায়রোতে বিচারক হিসেবে দায়িত্ব পালন করেন। তিনি ১৯১৪ সালের ২১ ডিসেম্বর মিশরের প্রধান মুফতি নিযুক্ত হন এবং ১৯২১ সাল পর্যন্ত দায়িত্ব পালন করেন। তিনি আল-আজহারে মুহাম্মদ আবদুহ -এর সংস্কারের বিরোধিতা করেছিলেন, ১৯১৯ সালের মিসরীয় বিপ্লবের মাঝামাঝি সময়ে বলশেভবাদ (সম্ভবত যার অর্থ রাজনৈতিকভাবে অনুপ্রাণিত সহিংসতা) এর বিরুদ্ধে মুসলমানদের সতর্ক করার জন্য একটি ফতোয়া (মুসলিম আইনি মতামত) জারি করেছিলেন, এবং কুরআন অনুবাদ, নারী অধিকার এবং পারিবারিক ওয়াকফের বিলুপ্তি এই জাতীয় বিষয়ে রক্ষণশীল অবস্থান গ্রহণ করেছিলেন। তিনি প্রধান মুফতি পদ থেকে সরে যাওয়ার পর, তিনি আলী আবদেল রাজিকের আল-ইসলাম ওয়া উসুল আল-হুকম (ইসলাম এবং শাসনের মূলনীতি) এর কঠোরভাবে সমালোচনা করেন।     জীবনী  তিনি আস্যুত গভর্নরেটের আল-মুতিয়াহ গ্রামে জন্মগ্রহণ করেন। তিনি ১৮৬৫ থেকে ১৮৭৫ সাল পর্যন্ত আল-আজহারে হানাফি ফিকহ অধ্যয়ন করেন এবং কায়রোর মুসকি জেলায় আল-আফগানিকে ব্যক্তিগতভাবে বক্তৃতা দিতে শুনেছিলেন এমন ব্যক্তিদের মধ্যে একজন ছিলেন। ১৮৮০ সালে তিনি কাজী নিযুক্ত হন এবং ১৮৯২ সালে তাকে বিচার মন্ত্রণালয়ের শরিয়া আইনী কর্মকর্তা হিসেবে নিযুক্ত করা হয়। পরের বছর তিনি আলেকজান্দ্রিয়ার আল-মাহকামা আল-শরিয়া (শরিয়া আদালত) এর সভাপতি হন, তারপরে তিনি কায়রো আদালতে স্থানান্তরিত হন এবং এর কারিগরি পরিষদের সভাপতি হন। অবশেষে তিনি কায়রো আল-মাহকামা আল-শরিয়া আল-উল্যার রাষ্ট্রপতি নিযুক্ত হন এবং আব্দুল্লাহ জামাল আল-দিনের উত্তরসূরি হন, যিনি হাসসুনাহ আল-নওয়াভির সাথে আলেকজান্দ্রিয়ার খেদিভের এর কাছে গিয়েছিলেন। ১৯১৫ সালে, তিনি নতুন সুলতান হুসাইন কামেল কর্তৃক মিশরের মুফতি হিসেবে নিযুক্ত হন।   ছাত্র  তার উল্লেখযোগ্য ছাত্রদের মধ্যে ছিলেন আবদুল্লাহ ঘুমারি ।    পুস্তক  তিনি ইসলামী আইন ও ধর্মতত্ত্বের উপর অসংখ্য গ্রন্থ প্রকাশ করেছেন।   তার সুপরিচিত লেখাগুলোর মধ্যে রয়েছে:   তাথির উল-ফুআদ মিন দানাস আল-ঈতিকাদ ()  আহসান উল-কালাম ফিমা ইয়াতাআল্লাক বি আল-সুন্নাহ ওয়া আল-বিদাহ মিন আল-আহকাম ( )   আরো দেখুন    হানাফী (মাযহাব)  মুসলিম ধর্মতত্ত্ববিদদের তালিকা  আশআরিস এবং মাতুরিদের তালিকা   টীকা    তথ্যসূত্র    বহিঃসংযোগ    মুহাম্মদ বাখিত আল-মুতিঈর একটি সংক্ষিপ্ত জীবনী  — দার আল-ইফতা আল-মিসরিয়াহ   মুহাম্মাদ বাখিত আল-মুতিঈর একটি সংক্ষিপ্ত জীবনী   বিষয়শ্রেণী:১৯৩৫-এ মৃত্যু বিষয়শ্রেণী:১৮৫৬-এ জন্ম বিষয়শ্রেণী:১৮৫৪-এ জন্ম বিষয়শ্রেণী:শরিয়া বিচারক বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশরীয় সুন্নি মুসলিম বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষক বিষয়শ্রেণী:আরবি ভাষার লেখা থাকা নিবন্ধ